Source: https://ficek.sk/nebankovka-pohotovost-54110
Timestamp: 2019-07-20 17:02:15+00:00
Document Index: 13936201

Matched Legal Cases: ['§ 9', '§ 21', '§ 11', '§ 11', '§ 9', '§ 11', 'súd ']

[2019] Nebankovka POHOTOVOSŤ | Poradíme Vám? '
Odpovedané dňa: 6. 5. 2019
Otázka: Nebankovka POHOTOVOSŤ
Odpoveď: Nebankovka POHOTOVOSŤ
Dobrý deň, z otázky vyplýva, že Váš manžel si požičal celkom 800 € na základe zmluvy o pôžičke s nebankovou spoločnosťou POHOTOVOSŤ, posledná splátka podľa Vašich vedomostí bola vykonaná 12/2014, celkom uhradené 2230 € k dátumu 06/2017.
Podľa ust. § 9 zákona o spotrebiteľských úveroch platného v čase podpísania Vašej zmluvy náležitosti zmluvy o spotrebiteľskom úvere sú :
"(1) Zmluva o spotrebiteľskom úvere musí mať písomnú formu. Každá zmluvná strana dostane najmenej jedno jej vyhotovenie v listinnej podobe alebo na inom trvanlivom médiu, ktoré je dostupné spotrebiteľovi.
(2) Zmluva o spotrebiteľskom úvere okrem všeobecných náležitostí podľa Občianskeho zákonníka musí obsahovať tieto náležitosti:
e) identifikáciu osoby, ktorej vlastnícke právo k tovaru alebo službe neprechádza na spotrebiteľa okamihom odovzdania a prevzatia tovaru alebo služby, a podmienky nadobudnutia vlastníckeho práva k tomuto tovaru alebo službe spotrebiteľom,
h) opis tovaru alebo služby, na ktoré sa zmluva o spotrebiteľskom úvere vzťahuje, a cenu tovaru alebo služby, ak ide o spotrebiteľský úver vo forme odloženej platby za tovar alebo poskytnutú službu alebo ak ide o zmluvu o viazanom spotrebiteľskom úvere,
j) ročnú percentuálnu mieru nákladov a celkovú čiastku, ktorú musí spotrebiteľ zaplatiť, vypočítané na základe údajov platných v čase uzatvorenia zmluvy o spotrebiteľskom úvere; uvedú sa všetky predpoklady použité na výpočet tejto ročnej percentuálnej miery nákladov,
y) priemernú hodnotu ročnej percentuálnej miery nákladov na príslušný spotrebiteľský úver platnú k dňu podpisu zmluvy o spotrebiteľskom úvere, zverejnenú podľa § 21 ods. 2 za príslušný kalendárny štvrťrok; platnou priemernou hodnotou ročnej percentuálnej miery nákladov na príslušný spotrebiteľský úver pri zmluvách o spotrebiteľskom úvere uzatvorených do 15 kalendárnych dní po zverejnení priemernej hodnoty ročnej percentuálnej miery nákladov za príslušný kalendárny štvrťrok je priemerná hodnota ročnej percentuálnej miery nákladov na príslušný spotrebiteľský úver za predchádzajúci kalendárny štvrťrok."
Odporúčame nič neplatiť.
Ak by Vás nebanková spoločnosť kontaktovala písomne s požiadavkou na uznanie záväzku alebo s dohodou o splátkach, nič nepodpisujte a nič neplaťte.
Ak Vás budú opätovne telefonicky kontaktovať, oznámte im, aby všetky spoje požiadavky voči Vám vzniesli v písomnej forme v súlade so zákonom o spotreb. úveroch, Obč. zákonníkom a zákonom o ochrane spotrebiteľa, plus ich môžete odporučiť aj na príslušnú judikatúru vo veci spoločnosti POHOTOVOSŤ (rozsudky súdov, kde je vyslovená neplatnosť zmlúv o úvere).
Uvedené sa týka aj advokátskej kancelárie, od ktorej žiadajte aj predloženie písomného splnomocnenia na zastupovanie nebankovej spoločnosti; rovnako aj tu platí, že nepodpisujte žiadne uznanie záväzku, žiadne uznanie dlhu v splátkach, neplatťe nič.
Odporúčame zmluvu o pôžičke poslať na posúdenie na Ministerstvo spravodlivosti SR na Komisiu pre posudzovanie podmienok spotrebiteľských zmlúv, Župné námestie 13, Bratislava.
Zo súdnych rozhodnutí s predmetnou spoločnosťou je zrejmé, že nebanková spoločnosť nedodržiava ust. zákona o spotrebiteľských úveroch.
Ak vychádzame z textu zákona účinného v čase podpísania zmluvy /12/2013/, podľa ust. § 11 zákona o spotreb. úveroch platilo :
"§ 11 Dôsledky porušenia povinností
(1) Poskytnutý spotrebiteľský úver sa považuje za bezúročný a bez poplatkov, ak
b) zmluva o spotrebiteľskom úvere neobsahuje náležitosti podľa § 9 ods. 2 písm. a) až k), r) a y), /pozn. viď vyššie/
d) v zmluve o spotrebiteľskom úvere je uvedená nesprávne ročná percentuálna miera nákladov v neprospech spotrebiteľa.
Zmluvu si môžete predbežne posúdiť aj sami, a to podľa vyššie uvedeného § 11 zákona o spotreb. úveroch; ak tieto náležitosti Vaša zmluvy neobsahuje, úver je bezúročný a bez poplatkov a od nebankovej spoločnosti žiadajte vydanie bezdôvodného obohatenia (2230 € mínus 800 €/.
Po posúdení zmluvy MS SR /cca 1 2 mesiace/ bude Vám zrejme oznámené, že na základe analýzy zmluvy bude táto posúdená ako bezúročná a bez poplatkov a podate žalobu na súd o neplatnosť zmluvy a vydanie bezdôvodného obohatenia / 2230 mínus 800 €/.
Manžel si berie úvery
Ex manžel s manželkou -byvanie